b'\n_START_ARTICLE_\nKatatoni\n_START_SECTION_\nSymptomer\n_START_PARAGRAPH_\nEn kataton person kan ligge stille og stum (mutistisk) i kataton ur\xc3\xb8rlighed, alternativt kan patienten v\xc3\xa6re ekstremt overaktiv (exciterad) med form\xc3\xa5lsl\xc3\xb8se, gentange, stereotype bev\xc3\xa6gelser. Temperatur, puls og blodtryk kan v\xc3\xa6re forh\xc3\xb8jet. Tilstanden kan v\xc3\xa6re livstruende, da den katatoniske person ikke spiser eller drikker, hvilket f\xc3\xb8rer til udt\xc3\xb8rring og cirkulationskollaps.\n_START_SECTION_\n\xc3\x85rsager\n_START_PARAGRAPH_\nUdl\xc3\xb8sende \xc3\xa5rsager kan v\xc3\xa6re traumer, malignt neuroleptikasyndrom, skizofreni, affektive tilstande i manisk eller melankolsk fase, hjernebet\xc3\xa6ndelse, status epilepticus (epilepsianfald, som st\xc3\xa5r p\xc3\xa5 i en l\xc3\xa6ngere periode, narkotikap\xc3\xa5virkning. Desuden kan katatoni udl\xc3\xb8ses af et stort antal andre psykiske sygdomme samt narkomani eller andre organiske psykiske forstyrrelser.\n_START_SECTION_\nBehandling\n_START_PARAGRAPH_\nBehandling af katatoni er symptomatisk. V\xc3\xa6ske tilf\xc3\xb8res i drop. Ved malignt neuroleptikasyndrom, afsluttes neuroleptikabehandlingen og andre specifikke l\xc3\xa6gemidler, som p\xc3\xa5virker dopaminreceptorerne ordineres. Ved skizofreni, mani og depression, kan tilstanden fjernes ved brug af elektrochokbehandling. Ved hjernebet\xc3\xa6ndelse gives passende behandling mod virus/bakterier.'